JohanHeinsen/ENO huggingface dataset:
Odense Adresse-Contoirs Efterretninger, 1848-05-05
ved Forelæggelsen af Lovudkastet og Krigsskatten har erklæret sig villig til at hengive en Fjerdedeel af sine aarlige Jndtægter til Fædrelandets Bedste, saaledes har Allerhøistsamme ved nedenstaaende Rescript til Overhofmarechalen atter igaar foregaaet os Andre med sit ophøiede Exempel paa opoffrende Fædrelandskjærlighed; Da Vi have besluttet at stille Mønt= og Medaille Samlingen paa Rosenborg, saavelsom det Sølvtøi, Vi ikke behøve til vore daglige Tafler, og som opbevares i Vort Sølvkammer, til Vor Finantsministers Disposition, for at han derved kan blive i Stand til at tilveiebringe en Deel af de Summer, som ville udfordres til at dække de Udgifter som nærværende Krigsuroligheder medføre for Landet, ville vi herved allernaadigst have Dig paalagt paa Finantsministerens nærmere Reqvisition at lade de nævnte Gienstande udlevere til ham."J det danske, engelske, franske og tydske Sprog er under 29de April udkommet følgende Deklaration, Vi Frederik den Syvende o. s. v. gjøre vitterligt: at Vi, paa Grund af de mellem Os og Hs. Maj. Kongen af Preussen, Hs. Maj. Kongen af Hannover, Do. KK. HH. Storhertugerne af Oldenborg og Mecklenborg, og de frie Hansestæder Lübeck, Hamborg og Bremen udbrudte Fjendtligheder, have fundet Os foranledigede til at erklære de nævnte Staters Havne, Kyststrækninger og Flodmundinger, saavelsom Havnene i Vore egne Stater, som af dem holdes besatte, i Blokade-Tilstand. Vi have beordret Vore Krigskibe at udføre denne Forholdsregel og formene saavel egne som allierede, venskabelige og neutrale Magters Skibe, at søge ind til nævnte, af Vore Krigskibe blokerede, Havne og Steder. - Dette til Efterretning og Efterlevelse for alle Vedkommende."
Odense Adresse-Contoirs Efterretninger, 1848-05-05
Paa Premierministerens derom nedlagte allerunderdanigste Forestilling har Hs. Mai Kongen under 24 Marts d. A. allern, approberet, at Allerhøistsammes Ministre, naar de drages til Ansvar for Regjeringsbandlinger eller for de af dem parapherede allerhøieste Resolutioner, blive at tiltale for Høiesteret, indtil Forfatningsloven herom har bestemt det Fornødne. - Jdet Krigsministeren med sand taknemmelig Paaskjønnelse har modtaget Efterretning om de saa rigeligen indkomne Gaver, undlader han ikke herved at bringe til offenlig Kundskab, at Armeen nu er saa vel forsynet, at enhver ny Jndsendelse af Fødevarer og Klædningsstykker kun vil kunne bevirke en skadelig Overfyldning, indtil anden Fordeling og yderligere Uddeeling kan finde Sted. Krigsministeren beder derfor de patriotiske Mænd, og Qvinder, som endnu have betænkt at byde en Gave til deres kæmpende Brødres Forpleining eller Beklædning. at de ville tilbageholde saadan, indtil nærmere Opfordring fra Ministeriet derom finder Sted. Kjøbenhavn i Krigsministeriet den 4de Mai 1848. Johannes Harbou, Adjutant hos Krigsministeren.
Odense Adresse-Contoirs Efterretninger, 1848-05-05
Den 3 Mai laae paa Kjøbenhavns Rhed 64 optagne preussiske Skibe. (Flp.)
Odense Adresse-Contoirs Efterretninger, 1848-05-05
Ind= og udklarerede Skibe ved Odense Toldkammer. Jndgaaede, den 29 April, N. Hansen af Faaborg, fra Middelfart, Jagten Laurine Mathilde med Kornvarer, den 30te, H. C. Schmidt af og fra Flensborg, Dæksbaaden Margarethe Marie med Stykgods; den 1 Mai, J. Hansen af Odense, fra Aalborg, Jagten Prøven med Flyttegods; C. Bang af Odense, fra Hamborg, Jagten Laurine Sophie med Stykgods. H. Hansen af Odense, fra Veile, Baaden Bagatellen med Flyttegods; den 2den, K. R. Fischer af Odense, fra Sams, Sluppen den unge Hans med Byg; H. T. Helweg af Odense, fra Newcastle, Briggen Peter & Wilhelm med Steenkul; L. Madsen af Odense, fra Middelfart, Baaden Dorthea, ledig, N. Poulsen af Snoghøi, fra Middelfart, Jagten Juliane Christine med Hvede; den 3die, H. Dreyøe af Ærøeskjøbing, fra Hartlevool, Skonnerten Ernst med Steenkul; C. G. Olthof af Wilderfang, fra Amsterdam, Kuffen Catharina, ballastet; J. C. Anderschou af Odense, fra Veile, Jagten Magdalene med Flyttegods; den 4de, C. Johansen af og fra Veile, Baad med Havre, N. C. Florenos af og fra Christianssand, Sluppen Makrellen med Trælast: den 5te, S. Reiersen af og fra Tvedestrand, Skonnerten Johanne Marie med Trælast. Udgaaede, den 29 April, M. A. Andersen af Tvedestrand. til Norge, Skonnerten Haabet med Korn. T. Wirck af Sandefjord, til Norge, Skonnerten Speculationen med Rug; L. Aasmundsen af Christiania, til Norge, Sluppen Hjorten med Byg, den 1 Mai. M. J. Brandt af Svendborg, til Bogense Briggen Christian den Ottende, ballastet; G. Movi af Pekelatil Holland, Kuffen Hellegina Cathrine med Rug; den 2den, K. R. Fischer af Odense til Sams, Sluppen den unge Hans, ballastet; L. Andersen af Østerriisøer, til Norge, Skonnerten Minerva med Korn; R. H. Stubbe af Pekela, til Holland, Kuffen Jantine med Rug; den 3die, T. Papplevell af London, til Engelland, Briggen Cassander med Byg. J. G. Engels mann af Weendam, til Holland, Kuffen Elisabeth med Byg og Boghvede; C. P. Buck af Odense, til Faaborg, Skonnerten Marie, ballastet; R. Holbeck af Odense, til Engelland, Jagten Aurora med Byg; J. Svendsen af Østerriisøer til Norge, Skonnerten Haabet med Korn: A. H. Kollare af Lysekihl, til Norge, Sluppen Cathrine med Korn; den 4de, S. Christensen af Odense, til Sams, Jagten Christine, ballastet; C. L. Otter beck af Tønsberg, til Norge, Jagten Christiane Sophie med Korn; J. N. Juul af Tønsberg, til Norge, Jagten Lykkens Prøve med Korn, K. C. Svarer af Ærøeskjøbing, til Svendborg, Sluppen Marie, ballastet.
Odense Adresse-Contoirs Efterretninger, 1848-05-05
AVERTISSEMENTS. At min kjære Moder, Lovise Brandt, født Brockdorff, Enke efter afdøde Pastor Brandt i Tryggelev paa Langeland, efter længere Tids tiltagende Svaghed og nogle faa Dages Sygeleie, afgik ved Døden sidste Løverdag den 29 f. M., 72 Aar gammel bekjendtgjøres herved for Slægt og Venner paa egne og fraværende Sødskendes Vegne af Dals Mølle den 2 Mai 1848. J. Brandt. Nylig er udkommet og faaes i den Hempelske Boghandel: Havebog for Bondestanden. Jndeholdende nøiagtige Anviisninger til Dyrkningen. og den hensigtsmæssigste Anviisning af alle saavel nødvendige som nyttige Kjøkkenværter, Frugttræer og Frugt buske, samt en kort Veiledning til Blavl. Ved Kunst og Handelsgartner Jensen. Med lithographerede Tegninger. 4 Mk.
Odense Adresse-Contoirs Efterretninger, 1848-05-05
Jndbydelse. til Tegning af Bidrag til Fædrelandets Forsvar. Medborgere, Fædrelandet er i Fare, Tydsklands overmodige Hære ville frarive os vor retmæssige Besiddelse, det danske Hertugdømme Slesvig; det er ikke længer en Kamp mod det af Forræderi vildledte Folk i dette Hertugdømme, men det er en Kamp for Danmark Bestaaen, for vor Nationalitet og Ære. Skal Danmark seirrig gaae ud af denne Kamp, da maae vi Alle som en Mand offre en Skjærv paa Fædrelandet hellige Alter. Nyborg Borgere, J have aldrig været de Sidste, hvor det gjaldt at vise ægte Borgersind. Vort Bidrag skal ikke mangle blandt de Summer, som danske Patrioter med Glæde skjænke Fædrelandet. Vel har vor By allerede gjort ikke ubetydelige Offre; men disse, der ere fremkaldte deels af Nødvendighed og deels af vore Hjerters Trang, skulle ikke afholde os fra end yderligere i Gjerningen at lægge det Sindelag for Dagen, der inderlig besjæler os Alle. Kjærlighed til vor folkelige Konge og hans folkelige dygtige Raad og fremfor Alt Kjærlighed til vortelskede Danmark, hvis uplettede Banner vi bede Gud seirrig at maatte gaae ud af Kampen mod Løgn og Tyranni, være Løsenet for vor Gierning og Jdræt i disse foretruende Dage. Enhver give hvad han kan, Lidet eller Meget; det er den gode Villie, der giver Gaven dens rette Værd. Nyborg d. 25 April 1848. Flere Borgere.
Odense Adresse-Contoirs Efterretninger, 1848-05-05
J Henhold til Ovenstaaende er henlagt Lister hos Hr. Oberst, Baron v. Haxthausen og i Gomards Boglade. Naar en Deel Bidragydende har tegnet sig, vil der i en Forsamling blandt disse blive valgt en Comite, der indkasserer de tegnede Bidrag og sørger for disses hensigtsmæssigste Anvendelse til Landets Gavn. Formedelst Tids-Omstændighederne udsættes Foraars mødet i det nordlige Fyens Landbo-Selskab indtil videre. N. Hofman (Bang),p. t. Formand.
Odense Adresse-Contoirs Efterretninger, 1848-05-05
Fra Odense Fattigvæsen ønskes udsat, mod Betaling, i Pleie paa Landet 6 a 7 uconfirmerede Børn. De, som maatte attraae disse i Pleie, bedes derom at melde sig paa Odense Fattigvæsens Contoir, og medbringe Attest fra deres Sognepræst, at de kan betroes Børn til Opdragelse. Commissionen for Fattigvæsenet i Odense, den 5 Mai 1848.
Odense Adresse-Contoirs Efterretninger, 1848-05-05
Dampskibsfart. imellem Christiania, Nyborg og Traveminde.
Odense Adresse-Contoirs Efterretninger, 1848-05-05
Dampskibet Nordeap, Premierlieutenand, Carl Diriks, gaaer fra d. 15 April til d. 5 Aug, incl. fra Christiania hver Løverdag Efterm. Kl. 3. passerende Nyborg hver Mandag Morgen Kl. 4. samt retournerer fra d. 19 April til d. 9 Aug, incl. fra Traveminde hver Onsdag Eftermid. Kl. 1. passerende Nyborg hver Onsdag Efterm. Kl. 9. Ogsaa den øvrige Tid af Aaret bliver Farten paa de samme Dage, kuns til et tidligere Klokkeslet. Ifølge nærmere Bestemmelse afgaaer nævnte Dampskib saaledes foreløbig ikke til Kiel, som i Løverdags-Avisen var averteret. L. B. Jürgensens Cigar=Lager, Odense Vestergade No. 297, bestaaer for Tiden af følgende Sorter; Canadores, Kiste 100 Stk. 7 3/5 Æske 25 Stk. 11 Regalia Cubreys, 125 8- - - . 10 El Desvelo - 250 - 14 - - - , 9 - Fanny Elsler 200 12 - - - , 9. La Emulation 7, 250 - 14 - - - 9 - La Tarantulla, 250 10 - - - - 6 –8 La India - 100 21 – - 6 - - - Lacompetance 100, 16 1 - - 4 - 8 - Union Jack - 100, 16 - - - 4 - 8 - Manilla - 100, 16 - - - - 4 8 - La Atala, 250, 78 - - - 48 La Fama. - 250, 7 - , 4 8 - Dos Amigos Nr. 16. 100, 16. - - - 4 8 - ditto - 17. 100, 14 - - - - - - ditto - 19. 100, 13 - La Christina Kiste 100, 15 - Lalealtads meget lette 100, 14 - Thorwaldsen Kiste 100 13 - Napoleon stærke, 100, 13. Don Fernandos, 100, 12. Eisenbahn - 100 - 12. La Cabana - 100 - 10 El Aguilla - 100, 8 - La Rosita - 100 6 - Samtlige Cigarer ere aflagrede; de med betegnede ere flere Aar gamle.
Odense Adresse-Contoirs Efterretninger, 1848-05-05
Da jeg har bragt i Erfaring, at det Rygte er udspredt imellem mine Venner og Bekiendte paa Landet, at jeg ved at sælge min Gaard, dermed tillige vilde ophøre med at drive Farveri, saa erklærer jeg herved det Rygte falsk og lognagtig, og at jeg vedbliver nu, som forhen, at drive mit Farveri med alt til mit Fag henhørende, af Silke, Bomuld, Uldent og Linned i alle Couleurer, samt modtager alt til Stampning, Farvning og Appretur til Klæde og Dekartering m. m. Og skal min Bestræbelse stedse, som hidtil, vedblive at tilfredsstille Enhvers billige Fordring. For det første et Aar er min Bopæl uforandret, og naar jeg flytter, skal jeg nærmere bekjendtgjøre for mine ærede Venner og Bekiendte paa hvad Sted her i Byen jeg etablerer mig. Kjerteminde den 1 Mai 1818. N. Rønning.
Odense Adresse-Contoirs Efterretninger, 1848-05-05
At Undertegnede, efterat have forfærdiget Mesterstykke her ved Lauget, har etableret mig her i Staden som Skrædermester, undlader jeg ikke herved at bringe til offentlig Kundskab, idet jeg paa det Bedste anbefaler mig. Prompte, reel og billig Behandling skal stedse være Maalet for min Stræben. Min Bolig er i Gaarden No. 238 paa Vestergade, 1ste Sal. hos Hr. Knapmager Riemann. Odense den 4 Mai 1848. J. Nielsen. Lommebøger for Militaire. med præpareret Papir og Metalstift faaes i den Hempelske Boghandel. Norske Østers. faaes hos P. A. Møllmann.
Odense Adresse-Contoirs Efterretninger, 1848-05-05
Odense Vestergade. For en eenlig Mandsperson, der selv har Sengklæder, er et Værelse med Alkoveseng at faae til Leie strax, naar man henvender sig til Heimann paa Sortebrødre Torv.
Odense Adresse-Contoirs Efterretninger, 1848-05-05
Onsdagen den 10 Mai førstk., Formiddag Kl. 10, bliver ved offentlig Auction i Tommerup Degnebolig, formedelst Bopæls Forandring, bortsolgt endeel Ud- og Jndbo, bestaaende af et Chatol, et Sengested, en Kanapee med Seng, en Ege=Klæde kiste, Borde, Stole, Kjøkkenredskaber, en Jern Kakkelovn med Kobbertud, en Vogn, en Kane, en Ploug, noget Seletøi m.m. Odense Herredscontoir den 4 Mai 1818. Schubarth, const. Da det ved 3die Auction den 29 Marts sidstl. gjorte Bud paa den Brygger, Cand. pharm. Krüger tilhørende Gaard No. 201 paa Vestergade ikke er bleven approberet, saa bliver bemeldte Eiendom, efter Reqvirentens Begjæring, stillet til en 4de Auction, som afholdes i Gaarden selv Fredagen den 12 Mai førstkommende, Formiddag Kl. 10. Denne betydelige Eiendom bestaaer af: Hovedbygningen til Vestergade, 15 Fag Grundmuur, 3 Etager med Kielder under de 12 Fag, samt Tilbygning til Gaarden af samme Høide som Hovedbygningen, indrettet med nogle og tyve gibsede, panelede, betrukne og malede Værelser og Sale, en elegant Trappeopgang, 3 Qvistværelser paa Loftet &c.; hvilket alt afgiver beqvem og ellegante Beboelsesleiligheder for trende Familier. En Bygning mod Øst, 16 Fag, 2 Etager, tildeels Grundmuur, indrettet til Kjøkken og Kamre, Brændeviinsbrænderi og Bryggeri. En Sidebygning mod Vest, 15 Fag, 2 Etager med Kielder, indrettet til Beboelse, Maltgjøreri med 2 Kjøller, samt Kornloft. d) En Bygning ved samme Side, 16 Fag, 2 Etager, med forskjellige Tilbygninger, indrettet til Stalde, Vognporte, Pakhuse og Kornlofter. e) En Tværbygning med Portindkjørsel til Staalstrædet, 14 Fag, 2 Etager, indrettet til Stalde, Pakhuse og Kornlofter. f) Tvende rummelige Gaardspladse med Brønd og Pumpe, samt en liden Hauge. Med Eiendommen følger complet Jnventarium til Øl- og Edikebryggeri samt Brændeviinsbrænderi, 18 Stk., større og mindre Kakkelovne. De 2 øverste Etager ere bortleiede til en aarlig Leie af 420 Rbd. Underste Etage med ovennævnte Jndretninger samt Bygninger og Jnventarium vil paa Grund af Eiendommens udmærkede Beliggenhed for Handel og Næring lavest kunde anslaaes til at indbringe 1000 Rbd. aarlig; Skatterne udgjøre c. 200 Rbd. aarlig. Auctionsconditionerne, Adkomst, og øvrige Eiendommen vedkommende Documenter ere til Eftersyn her paa Contoiret. Odense Auctionscontoir den 28 April 1848. Ch. Estrup. Dette Nummer træder istedetfor det i Morgen-Avisen belovede Tillægsblad. Fyens Stiftsavis redigeres af N. Seedorff. udgives i Odense Saa Gange ugentlig. Trykt med Hurtigpresse.
Odense Adresse-Contoirs Efterretninger, 1848-05-06
Fædrelandet. Offentlige Foranstaltninger. Under 23 April er Gouverneuren over Kjøbenhavns Fæstning, Hs. Durchl., General, Landgrev Wilhelm til Hessen, efter Ansøgning, afgaaet fra Gouverneurposten og ansat af la suite i Armeen; Hs. Majestæt har derhos bevidnet Hs. Durchl. sin allerhøieste Paaskjønnelse af hans lange og troe Tjeneste. - Under 21 f. M. ere 11 Kadetter i Afgangssklassen ved det kgl. Landkadetkorps og under 24 f. M. 22 Kadetter fra samme Korps allerhøist udnævnte til Sekondlieutenanter med Anciennitet fra 1 Novb. 1847. Under 25 f. M. er dimitteret Sekondlieutenant H. M. v. Degen, som er kaldet til Tieneste saalænge Krigen varer, allerhøist tillagt Kapitains Charakteer. Under 26de er Premierlieutenant paa Bartpenge C. R. v. Meinung, som er kaldet til Tjeneste saalænge Krigen varer, tillagt Kapitains Charakteer og Mineurmester af det kgl. Jngenieurkorps, Nielsen, allerhøist udnævnt til Sekondlieutenant ved Korpset paa nærmere fastsættende betingelser. Under 30 f. M. ere 5 ved den kgl. militaire Høiskole Admitterede udnævnte til Sekond lieutenanter uden Anciennitet a la suite i Artilleriet fra 1 Mai d. A. at regne og Kommandeersergeant Knodtsamt Frivillig i 1ste Bataillon danske Frivillige Bergmann udnævnte til Sekondlieutenanter i Krigsreserven.
Odense Adresse-Contoirs Efterretninger, 1848-05-06
Blandinger. Som Flyst. har erfaret have nu flere norske Officerer erholdt Tilladelse af deres Regjering til at gaae i dansk Tjeneste og kæmpe mod Tydskerne. "Fædrelandet, modarbeider gjentagende den fra nogle Sider yttrede Utilfredshed med vor fortjente Marineminister, Kommandeur Fahrtmann. Marinen yder, har ydet og vil fremdeles yde vore Militairoperationer en ligesaa beredvillig, som kyndig og følgerig Bistand, og Krigsministeren har hos Marineministeren kun fundet forekommenhed og insigtsfuld Opfattelse af den udbedte Medvirkning. - Videre hedder det i Hels. A.
Odense Adresse-Contoirs Efterretninger, 1848-05-06
Vor Marineminister er en udmærket begavet Mand, med Hoved og Hjerte paa rette Sted, kundskabsrig og praktisk, sin Konge af Hjertet hengiven og beredt til at vove Liv og Blod for sit Fædrelands Ære og Frihed. J Marinen er der saa at sige kun een Stemme og hans Jndsigter og Brugbarhed, og de Enkelte, som ere optraadte imod ham, ere af deres Kammerater viste tilbage. med en Kraft og Bestemthed, som vil erindres i Etaten. Men Hr. Fahrtmann overseer det Middelmaadige og hader unyttig Snak af den talrige Hær af ørkesløse Philistre, som i vore Dage kun føle Kald til at kritisere og rive ned. Med en Sømands Ligefremhed og Ugeneerthed udtaler han sine Tanker og Følelser - vi indrømme det, ofte barskere end han med sin noble Tænkemaade kan mene det, - og han støder derved Mange tilbage, hvoraf Enkelte, for at revangere sig, søge at nedsætte ham hos Mængden, der i en saa bevæget Tid er mere tilbøielig til Mistro end til Tillid. Fra Aarhuus skrives i Byens Avis under 2 Mai. Den i Anledning af Justitsministerens Skrivelse til Øvrighederne om, at tage under Overveielse, hvilke Foranstaltninger der maatte være at træffe fordet mulige Tilfælde, at de fjendtlige Tropper skulde trænge ind i Nørre=Jylland, til 12 Medlemmer forøgede Jndqvarteringskommission er af Kommunalbestyrelsen bemyndiget til at iværksætte Alt hvad der maatte ansees nødvendigt i Tilfælde af fjendtlige Troppers Jndqvartering her i Staden, for, saavidt muligt, at sikkre Byens Jndvaanere imod Vold og Overlast paa Person og Gods. - J Kolding har Man grebet to Spioner. Hos den Ene fandt Man et Afrids af den danske Hærs Stillinger; han skal være - Præst, og er nu transporteret til Nyborg. Den Anden er en Sognefoged. - Den de fangne Jnsurgenter (paa Linieskibene Dronning Marie" og Valdemar, er nu indqvarteret omtrent 1000) givne Tilladelse til at modtage Besøg er bleven misbrugt til at indlede og forberede Undvigelsesforsøg. Krigsministeren er derved meget mod sit Ønske bleven nødsaget til at ophæve denne Tilladelse, hvisaarsag intet Besøg meere vil tilstedes, og ere alle dertil tidligere givne Autorisationer herved annullerede. Krigsministeren haaber ikke at vorde sat i den Nødvendighed ogsaa at tilbagekalde den til Breves Afsendelse og Modtagelse, til Læsning og Skrivning givne Frihed. Herved maa endnu bemærkes, at de Breve, som afsendes, skulle være kortfattede, og ville de indkomne vidtløftige Breve, formedelst den til deres Gjennemlæsning fornødne Tid, lide en Forsinkelse for Adressaten, som kun kan tilskrives Afsenderen.
Odense Adresse-Contoirs Efterretninger, 1848-05-06
Kjøbenhavn, i Krigsministeriet den 4 Mai 1848. Efter Ordre. Johannes Harbou, Adjutant hos Krigsministeren.
Odense Adresse-Contoirs Efterretninger, 1848-05-06
Fra Thisted skrives under 29 April: "Skulde der ikke være Anledning til at tænke paa den Mulighed, at Jylland kunde blive givet til Priis for tydske Friskarer, Særdeles Opfordring vilde da være for os Beboere norden for Liimfjorden til at gjøre Anstalt til Kystens Bevogtning og til kraftigen at modsætte os Fjendens Overgang. Naar vi ret forene os herom, naar vi dertil maaskee kunne faae nogle Kanonbaade og havde et bevæbnet Dampskib parat, da kunde vi nok holde Tydskerne borte og derhos gjøre vort Landstykke til et sikkert Tilflugtsted for vore Naboer hiinsides Fjorden." Red. af Thisted A. tilføier. Her i Byen ligge flere Kanoner uden Lavetter, som Man siger skulle tilhøre Kommunen, vilde det ikke være rigtigt at lade disse Kanoner sætte i brugbar Stand og forsyne dem med Lavetter og Tilbehør, for at kunne bruge dem paa hvilket Punkt af Fjordkysten Man kunne behøve dem Vi have vistnok her i Egnen flere gamle Artillerister, der kunne inddøve nogle Folk til Brugen af samme. For den almindelige Væbning paa Landet og i Kjøbstæderne er der allerede gjort meget.
Odense Adresse-Contoirs Efterretninger, 1848-05-06
Krydsjagten "Fehmern, har den 30 April til Frederikshavn indbragt en preussisk Brig, kommende fra Cette, bestemt til St. Petersborg med Ladning af Viin og Frugter. (Aalb. Av.)
Odense Adresse-Contoirs Efterretninger, 1848-05-06
Til Aalborg er med Stafet ankommen en Skrivelse, dat. Aarhuus den 3 Mai Kl. 1 Morgen, hvori det hedder: "Ribe skal være bleven besat af Fjenden i Mandags Aftes, og skal han have udskrevet 1000 Rbd., som Erstatning for de Geværer, der i Vestslesvig fratoges Slesvigholstenerne og afleveredes til Ribe, men nu ei findes der.
Odense Adresse-Contoirs Efterretninger, 1848-05-06
Ægir" ankom i Onsdags til Kjøbenhavn fra Middelfart og afgik i Torsdags nordpaa.
Odense Adresse-Contoirs Efterretninger, 1848-05-06
– Fra Holtenau skrives at 2 svenske Skibe, som havde losset Trælast i Kiel, ere blevne viste tilbage af de danske Krigskibe, da de vilde retournere til Gothland.
Odense Adresse-Contoirs Efterretninger, 1848-05-06
Randers A. af 1 ds. beretter, at den hannoveranske Konsul i Randers, Kjøbmand Falkenberg, har nedlagt sin Funktion. - Den 30 April indtraf i Randers, under Transporten af Kanoner fra Arsenalet til Jndskibning til Nyborg, det høist beklagelige Tilfælde, at en Artillerist, idet han tabte Tømmen og vilde gribe efter den, gled ned under Vognen, der, belæsset med et svært Batteristykke, gik over ham og knuste ham baade Bryst og Rygrad. Han døde efter faa Øieblikkes Forløb.
Odense Adresse-Contoirs Efterretninger, 1848-05-06
Faaborg den 5 Mai. J disse Dage har her hersket et ualmindeligt Liv og Røre i Byen. Ved Havnen har det vrimlet af Store og Smaa, baade fra Landet og fra Byen, for at see Dampskibe og Transportskibe komme og gaae, for at see Tropper udskibes og for at see om Bekjendte eller Slægtninge findes blandt dem.
Odense Adresse-Contoirs Efterretninger, 1848-05-06
En Eskadron Husarer er idag kommen hertil, men afgik strax til Diernisse, for der at indqvarteres, nogle faa Dragoner som kom iland med, reed strax bort herfra.
Odense Adresse-Contoirs Efterretninger, 1848-05-06
Imorgen tidlig afgaaer Dinsens Batteri herfra til Assens. Af 1ste Bataillon ere 54 Mand, som have bevogtet tydske Fanger paa Overfarten til Kjøbenhavn, iaften komne hertil for at indqvarteres. Enhver Militair Man taler med yttrer Higen. efter at komme i Kast med Fjenden og er besiælet af Mod. og Tillid til Kampens heldige Udfald. - Beretningen om den nære Hjelp fra Naboriget vakte almindelig Glæde, men ogsaa nogen Tvivl, da Man alt oftere ved ugrundede Meddelelser herom er bleven skuffet. Jmidlertid finder denne Beretning sin Bekræftelse i mere end een Reisendes bestemte Forsikkring om, at en svensk General skal idag pr. Dampskib være gaaet til Als for at underholde sig med General Hedemann.
Odense Adresse-Contoirs Efterretninger, 1848-05-06
Beretningen om at Dyppel Mølle skulde være nedskudt skal være feillagtig, derimod finder den om en fjendtlig Forskandsnings Ødelæggelse paa Sundevit af vore Kanoner Bekræftelse i, at den er bleven gjentaget af Personer, som have været Øievidner da det skeete. Bogense den 5 Mai. Foruden den militaire Bevægelse, som indtraadte heri Byen ved Overførelsen af Feldtlagarethet fra Fredericia, ankom hertil igaar det kongelige Dampskib Skirner, bugserende Barkskibet "Gammelholm, ladet med 2 Batterier svært Artilleri, navnlig 84 pundige Bombekanoner og et Mandskab af omtrent 150 Mand. Skibenes Bestemmelse var Middelfart, men da vedkommende befalingsmand ved Opseilingen, herfra blev underrettet om, at Fredericia og Snoghøi Dagen forud var bleven besat af preussiske Tropper, som der havde opkastet Batterier, løb Dampskibet, slæbende Barkskibet, tæt ind under vor Havn, ilandsatte Tropperne, og er nu i 2 Dage beskjæftiget med at udlosse Batterierne til landværts Transport til Bestemmelsestedet. Disse militaire Bevægelser, i Forbindelse med en daglig Post route herigjennem for Nørrejyllands Poster, der herfra afgaae med Dampskib 1 a 2 Gange daglig, har givet en ualmindelig Bevægelse og Tilstrømmen af Reisende. Hvor vigtig Anlæget af Havnen hertil Byen er, skjønnes nu navnlig ogsaa i militair Henseende. Hele Havnen er iøvrigt opfyldt med Skibe, tildeels fra Jyllands Østkyst og deels Byens egne.